બૅન્ગલોર: ડેરેન ગંગાએ જો પોતાના ભાઈ શેરવિન ગંગાના મૅચના છેલ્લા બૉલમાં ડિફેન્સિવ અપ્રોચ અપનાવવાને બદલે આક્રમક ફીલ્ડિંગ ગોઠવી હોત તો મુંબઈ ઇન્ડિયન્સનો ૧૧મા નંબરનો બૅટ્સમૅન યુઝવેન્દ્ર ચહલ બે રન તો શું, કદાચ એક રન પણ ન દોડી શક્યો હોત અને ટ્રિનિદાદ ઍન્ડ ટોબેગોનો એક રનથી રોમાંચક વિજય થયો હોત. જોકે પરિણામ ઊલ્ટું આવ્યું હતું. મુંબઈ ઇન્ડિયન્સે છેલ્લા બૉલે એક વિકેટે યાદગાર જીત મેળવી હતી.